অর্ডোভিশিয়ান
অর্ডোভিশিয়ান হল পুরাজীব মহাযুগের দ্বিতীয় যুগ। এর সময়সীমা ছিল থেকে কোটি বছর আগে পর্যন্ত। এর পূর্ববর্তী যুগ ক্যাম্ব্রিয়ান এবং পরবর্তী যুগ সিলুরিয়ান। ১৮৭৯ খ্রিঃ বিজ্ঞানী অ্যাডাম সেজউইক এবং রডারিক মার্চিসন এই সময়কালের পাথরগুলিকে যথাক্রমে ক্যাম্ব্রিয়ান ও সিলুরিয়ান যুগের অন্তর্ভুক্ত বলে দাবি করলে বিবাদের সূচনা হয়। এই বিবাদ নিরসনের জন্য অন্যতম কেল্টীয় উপজাতি "অর্ডোভিশি"-দের নামানুসারে চার্লস ল্যাপওয়ার্থ নতুন একটি ভূতাত্ত্বিক যুগের ধারণা দেন। ল্যাপওয়ার্থ বুঝেছিলেন, বিতর্কিত পাথরের স্তরে প্রাপ্ত জীবাশ্মগুলি পূর্বোক্ত দুই যুগের কোনোটার সাথেই পুরোপুরি খাপ খায় না। যুক্তরাজ্যে চটজলদি অর্ডোভিশিয়ান যুগের স্বীকৃতি না মিললেও অবশিষ্ট বিশ্ব অবিলম্বেই এই ধারণা স্বীকার করে নেয়। ১৯৬০ খ্রিঃ অর্ডোভিশিয়ান আনুষ্ঠানিকভাবে আন্তর্জাতিক স্বীকৃতি লাভ করে। সে'বছর আন্তর্জাতিক ভূতত্ত্ব কংগ্রেস এটিকে পুরাজীব মহাযুগের অন্যতম যুগ হিসেবে নথিভুক্ত করে।
প্যালিওজোয়িক
পূর্বের অধিযুগের পালিওজোয়িক মহাযুগের প্রারম্ভিকভাগে এবং সম্ভবত নিওপ্রোটেরোজোয়িক মহাযুগের শেষের দিকে ম্যাক্রোস্কোপিক উদ্ভিদ জীবনের সূচনা হয়। প্রায় ৪২০ মিলিয়ন বছর পূর্বে সিলুরিয়ান এবং ডেভোনিয়ান যুগের কিছু সময় পর্যন্ত অধিকাংশ উদ্ভিদই জলজ ছিল কিন্তু এরপর থেকে উদ্ভিদ স্থলে স্থানান্তরিত হতে থাকে। যখন কর্বনিফেরাস যুগে স্থলজ উদ্ভিদকুল এদের চরমসীমায় পৌঁছে, তখন ইউরামেরিকার গ্রীষ্মমণ্ডলীয় অঞ্চলে লাইকোপসিড রেইনফরেস্ট আধিপত্য বিস্তার করে। অন্ত্য কর্বনিফেরাস এবং পার্মিয়ান যুগে জলবায়ুর পরিবর্তন কর্বনিফেরাস রেইনফরেস্টের পতন ঘটায় যা উদ্ভিদের এই আবাসস্থলকে ভেঙ্গে ফেলে এবং উদ্ভিদের বৈচিত্র্যতার হ্রাস ঘটায়।